नई दिल्ली। एक विदेशी कंपनी एअर इंडिया का 49 फीसदी शेयर खरीदने के लिए आगे आई है। उड्डयन सचिव आर.एन. चौबे ने जानकारी दी है कि कंपनी की ओर से स्वेच्छा से एअर इंडिया का शेयर खरीदने के लिए इच्छा जाहिर की है। हालांकि शेयर खरीदने की इच्छा जाहिर करने वाली कंपनी की पहचान नहीं बताई गई है। बता दें सिंगापुर एयरलाइंस उन बड़ी कंपनियों में से एक हैं, जो एअर इंडिया का शेयर खरीदने को इच्छुक है। वहीं कतर एयरवेज ने भी एअर इंडिया को खरीदने की इच्छा जताई है। बीते दिनों कतर ने इंडिगो में भी हिस्सेदारी खरीदने की इच्छा जताई थी। वहीं इंडिगो ने खुद ही एअर इंडिया की एयरलाइन यूनिट को खरीदने की इच्छा व्यक्त की है। इंडिगो ने खासतौर पर एअर इंडिया ने इंटरनेशनल ऑपरेशन और एअर इंडिया एक्सप्रेस को खरीदने की इच्छा व्यक्त की है। एक वरिष्ठ अधिकारी ने कहा कि अभी यह बताना संभव नहीं है किस कंपनी ने एअर इंडिया के शेयर को खरीदने की इच्छा जताई है।